DIVINA-COMEDIA-TA-WEB	Jo vedí en aquera halha de Jove es bualhs der amor qu’en era existie, representant dauant des mèns uelhs er alfabet; e atau coma es audèths que se quilhen sus un arriu, alegrant-se d’arribar en lòc a on trapen eth sòn aliment, formen a viatges ua hilera circulara, e d’auti viatges se prolonguen, dera madeisha manèra volatejauen cantant es santes creatures laguens d’aqueres lums, e descriuent D, I o L damb es sòns movements.151 Prumèr ajustauen era sua dança ath cant; dempús, representant un d’aqueri caractèrs, se posauen un moment e sauvauen silenci.